O femeie a fost prinsă la cafenea cu un certificat verde care nu-i aparţinea. Ce riscă acum.
O femeie este anchetată deoarece a folosit un certificat verde care nu-i aparţinea. Femeia a fost găsită într-o cafenea din Constanţa. Pe numele ei a fost deschis un dosar penal privind infracţiunea de fals în declaraţii.
Incidentul a avut loc într-o cafenea din Constanţa în timpul unei acţiuni a poliţiştilor.În urma verificării unui cod QR de pe certificatul digital prezentat de o femeie poliţiştii au constatat faptul că aceasta le-a înmânat un document aparţinând unei alte persoane.Poliţiştii continuă cercetările sub aspectul săvârşirii infracţiunii de fals în declaraţii, sub supravegherea Parchetului de pe lângă Judecătoria Constanţa.Conform regulii, administratorii care nu respectă obligaţia de verificare a codul QR riscă sancţiuni contravenţionale prevăzute cu amendă cuprinsă între 2.000 şi 10.000 de lei.De asemenea, clienţii prezenţi în localuri, care nu pot prezenta certificatul verde, riscă sancţiuni cuprinse între 1.000 şi 5.000 de lei.